چین, امریکا قوشمه ایالتلری, انگلستان و آسترالیا اورته سیده امضالنگن آکوس خوفسیزلیک کیلیشووی نینگ منطقه ده هسته ای قوراللر نینگ آرتیب کیتیشی گه سبب بولیشی نینگ ممکن ایکن لیگی نی بیلدیردی.
چین تشقی ایش لر وزیری وانگ یی, مالیزیا و برونی تشقی ایشلر وزیرلری بیلن تلفن آرقه لی قیلگن صحبتیده آکوس نی بهالنتیردی.
یی, آکوس نینگ منطقه ده هسته ای قورال بوییچه رقابت نی آرتیریشی نینگ ممکن ایکن لیگی نی معلوم قیلدی.
چین, جنوبشرقی آسیا اولکه لری بیرلیگی و باشقه منطقه اولکه لری نینگ سعی و حرکتی نتیجه سیده منطقه نینگ دنیا نینگ اینگ تیز رواجله نیاتگن جغرافیه سی گه ایلنگن لیگی نی معلوم قیلگن یی, هسته ای قورال و قالیویرسه باشقه سلاح لر بوییچه رقابت لرنینگ منطقه ده رفاه و برقرارلیککه ضرر بیره دیگن لیگی نی بیلدیردی.
عینی دمده یی, آکوس نینگ منطقه ده "ساووق اوروش" ذهنیتی نینگ قیته تیکله نیشی گه سبب بولیشی نینگ ممکن ایکن لیگی نی معلوم قیلدی.
منطقه ده چین نینگ کونساین آرتیب باریاتگن کوچی نینگ آلدینی آلماقچی بولگن آسترالیا, امریکا قوشمه ایالتلری و انگلستان, (16- سپتامبر) "آکوس" آتلی بیرخوفسیزلیک همکارلیک کیلیشووی امضاله دی.  اوشبو کیلیشوو دایره سیده آسترالیا نینگ آدلاید شهریده, هسته ای انرژیلی کمیده 8 تحت البحری نینگ قوریله دیگن لیگی بیلدیریلگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
